b"\n_START_ARTICLE_\nHaplogrup C del cromosoma Y hum\xc3\xa0\n_START_PARAGRAPH_\nL'haplogrup C del cromosoma Y hum\xc3\xa0 \xc3\xa9s un haplogrup format a partir de l'haplotip M130 del cromosoma Y hum\xc3\xa0._NEWLINE_L'haplogroup C cont\xc3\xa9 la mutaci\xc3\xb3 M168, que \xc3\xa9s present en tots els haplogrups de cromosomes Y, excepte l'A i el B. L'haplogrup C, sembla haver aparegut molt poc despr\xc3\xa9s de la mutaci\xc3\xb3 M168._NEWLINE_Aquest haplogrup representa una gran emigraci\xc3\xb3 costanera al llarg del sud d'\xc3\x80sia i Austr\xc3\xa0lia, pujant a l'extrem oriental de la costa asi\xc3\xa0tica. Es creu que tamb\xc3\xa9 varen emigrar a les Am\xc3\xa8riques fa entre 6.000 i 8.000 anys, portant les lleng\xc3\xbces i cultures Na-Den\xc3\xa9 a les costes del Pac\xc3\xadfic del nord-est d'Am\xc3\xa8rica. Alguns han proposat que els haplogrups C i D van ser duts conjuntament a l'est d'\xc3\x80sia per una sola poblaci\xc3\xb3, que esdevingu\xc3\xa9 la primera moderna a colonitzar la zona, encara que actualment les distribucions dels haplogrups C i D siguin diferents, amb diversos subtipus de l'haplogrup C, havent estat trobats en diferents freq\xc3\xbc\xc3\xa8ncies entre els mongols, manx\xc3\xbas, vietnamites, abor\xc3\xadgens australians i habitants ind\xc3\xadgenes de Sib\xc3\xa8ria, i en freq\xc3\xbc\xc3\xa8ncies moderades en qualsevol lloc d'\xc3\x80sia i Oceania, incloent-hi l'\xc3\x8dndia i el sud-est d'\xc3\x80sia, mentre que l'haplogrup D es troba en alta freq\xc3\xbc\xc3\xa8ncia nom\xc3\xa9s entre els tibetans, japonesos, i els habitants d'Andaman, i no s'ha trobat ni a l'\xc3\x8dndia ni entre els habitants abor\xc3\xadgens de les Am\xc3\xa8riques._NEWLINE_L'haplogrup C cont\xc3\xa9 el polimorfisme, molt com\xc3\xba a l'\xc3\x80sia central, que es creu que Genguis Khan va escampar en el per\xc3\xadode de l'Imperi mongol al llarg i ample d'\xc3\x80sia."